กรณีศึกษา LEGO บริษัทของเล่น ที่หนีการดิสรัปได้
สมัยนี้ของเล่นส่วนใหญ่จะเป็นรูปแบบ อุปกรณ์อิเล็กทรอนิกส์ และแน่นอนว่ามันย่อมมาแย่งส่วนแบ่งของเล่นแบบจับต้องได้ไปด้วย หลายคนอาจจะคิดว่า LEGO กำลังเจอฝันร้ายในการถูก Disrupt ครั้งใหญ่ แต่ในความจริงแล้วไม่ได้เป็นแบบนั้น “LEGO” ปรับตัวอย่างไร ลงทุนแมนจะเล่าให้ฟัง
14 ส.ค. 2563

กรณีศึกษา LEGO บริษัทของเล่น ที่หนีการดิสรัปได้ /โดย ลงทุนแมน
สมัยนี้ของเล่นส่วนใหญ่จะเป็นรูปแบบ อุปกรณ์อิเล็กทรอนิกส์
และแน่นอนว่ามันย่อมมาแย่งส่วนแบ่งของเล่นแบบจับต้องได้ไปด้วย
หลายคนอาจจะคิดว่า LEGO กำลังเจอฝันร้ายในการถูก Disrupt ครั้งใหญ่
แต่ในความจริงแล้วไม่ได้เป็นแบบนั้น
“LEGO” ปรับตัวอย่างไร
ลงทุนแมนจะเล่าให้ฟัง
╔═══════════╗
สัมผัสเทคโนโลยีรูปแบบใหม่จากสตาร์ตอัปไทย
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
╚═══════════╝
ในปี 2019 ที่ผ่านมา LEGO ที่สถิติรายได้สูงสุดใหม่ที่ 190,000 ล้านบาท 
มากที่สุดตั้งแต่ก่อตั้งบริษัทมายาวนานถึง 88 ปี
สวนทางกับที่หลายคนอาจคิดไว้ในตอนแรกว่าจะเป็นของเล่นที่น่าเบื่อในยุคนี้
เมื่อดูในช่วงที่ผ่านมา LEGO เติบโตมาตลอด
แม้ก่อนหน้านี้เมื่อปี 2017 LEGO จะสะดุดระหว่างทางเล็กน้อย 
โดยรายได้ในปี 2017 นั้นลดหายไปถึง 7% จากที่เติบโตได้ดีมาโดยตลอด
ซึ่งมีปัจจัยมาจากยอดขายที่ลดลงจากการถูก Disrupt ในวงการของเล่นและสินค้าจีนที่มีราคาถูกกว่า และการบริหารต้นทุนที่ไม่มีประสิทธิภาพ
ในเวลานั้น หลายคนมองว่าเริ่มเป็นเส้นทางขาลงของ LEGO
แต่ทาง LEGO ก็สามารถปรับตัวได้อย่างรวดเร็วและทันท่วงที โดยการพยายามผสมผสานตัวต่อ เข้ากับเทคโนโลยีมากขึ้น และพยายามขยายไปยังตลาดใหม่ๆ
พร้อมทั้งยังพยายามผลักดันนวัตกรรมใหม่ๆ ออกมาให้เห็นอยู่เรื่อยๆ
ในเวลานั้น ไม่มีใครรู้ว่าต่อจากนั้น จะเป็นอย่างไร 
ผลตอบรับจะเป็นไปตามที่เขาคาดไว้หรือไม่
แต่วันนี้ เวลาก็ผ่านมากว่าสองปีแล้ว 
เราลองมาดู Timeline ผลประกอบการของ LEGO กัน
ในปี 2016 รายได้ถือเป็นจุดสูงสุดใหม่ ทำรายได้ถึง 186,000 ล้านบาท
ปี 2017 รายได้ลดกว่า 7% เหลือ 172,000 ล้านบาท
ปี 2018 บริษัทเปลี่ยนแปลงปรับตัวและขยายตลาด รายได้เพิ่มขึ้น 4% เป็น 178,500 ล้านบาท
ปี 2019 รายได้เพิ่มขึ้นมาอีก 6% ทำจุดสูงสุดใหม่ที่ 189,000 ล้านบาท
แล้วปัจจุบันนี้ LEGO ทำรายได้จากอะไร
จากรายงานประจำปี 2019 พบว่า
ธีมสินค้าที่ขายดีที่สุดคือ 
LEGO® City
LEGO® Star Wars™
LEGO® Technic™
LEGO® Friends
LEGO® Creator
ซึ่งแต่ละธีมก็จะมีจุดเด่นที่ต่างกัน อย่าง LEGO® City จะเน้นเป็นการสร้างเมือง หรือ สถานที่ 
ส่วน LEGO® Technic™ จะเน้นเป็นพวกโมเดลรถต่างๆ ซึ่งเจาะฐานลูกค้าใหม่ที่ไม่ใช่แค่เด็กเล็กอีกต่อไป
หมายความว่า LEGO® กำลังหากลุ่มลูกค้าของตนเอง โดยไม่จำกัดว่าต้องเป็นของเล่นสำหรับเด็กในรูปแบบเดิม
และที่น่าสนใจคือ ส่วนหนึ่งที่ทำให้ยอดขายเพิ่มขึ้นนั้นก็มาจากตลาดในประเทศจีน 
จากเดิมที่ ในปี 2017 ดูเหมือนว่าจะโดนแย่งสัดส่วนตลาดไป แต่ตอนนี้ LEGO ก็มีการรุกตลาดจีนมากขึ้น มีการเปิดหน้าร้านในเมืองจีนเพิ่มมากขึ้น จนสามารถเติบโตในจีนได้ แบบ Double Digit ในปีที่ผ่านมา
นอกจากนั้น
ในอดีตที่เป็นเพียงตัวต่อธรรมดาอยู่ในกล่อง แต่ปัจจุบันนี้ LEGO เปลี่ยนไปมาก 
นอกจากจะพยายามนำเทคโนโลยีเข้ามาร่วมด้วย LEGO ยังพยายามพัฒนา Ecosystem เป็นของตัวเอง
ตั้งแต่การพัฒนาเว็บไซต์ LEGO IDEAS เพื่อเป็นแหล่งเสนอไอเดียออกแบบ LEGO ใหม่ๆ จากผู้ใช้ทั่วโลก โดยสามารถกดโหวตรูปแบบที่ชอบกันได้ และไอเดียที่ผลตอบรับดีก็มีโอกาสที่จะถูกนำไปผลิตจริง คล้ายโมเดล Kickstarter
นอกจากนั้นยังมีการพัฒนาระบบออนไลน์ และเว็บไซต์หน้าร้านเป็นของตัวเอง
รวมไปถึงการขยายสาขาหน้าร้าน LEGO ที่เป็นมากกว่าแค่ร้านขายของเล่น แต่พยายามสร้างประสบการณ์และจุดเด่นเพื่อดึงคนเข้ามาใช้บริการ
เรียกได้ว่า LEGO ถือเป็นบริษัทเก่าแก่ แต่มีหัวคิดที่ทันสมัยและคอยปรับตัวอยู่ตลอด โดยยังสามารถคงจุดแข็งดั้งเดิมของบริษัทไว้ได้เป็นอย่างดี
ก็น่าคิดว่า หลายๆ บริษัทที่กำลังมองว่าตัวเองถูก Disrupt โดยเทคโนโลยีต่างๆ และกำลังถึงทางตัน
แต่ก็แสดงให้เห็นว่า LEGO ยังสามารถปรับตัวให้เข้ากับเทคโนโลยีได้ และพยายามจับทิศทางเพื่อสร้างระบบของตัวเองให้กลายเป็นมากกว่าบริษัทของเล่น
ซึ่งนี่ถือเป็นอีกหนึ่งในตัวอย่างที่น่าศึกษาของ LEGO ที่พยายาม Disrupt ตัวเอง ก่อนที่จะถูก Disrupt จากคนอื่น นั่นเอง..
ปิดท้ายด้วยข้อมูลที่น่าสนใจ 
รู้หรือไม่ สำหรับ LEGO® Star Wars™ นั้นตัวโมเดลที่มีราคาสูงที่สุด คือโมเดลยาน Millennium Falcon™ ซึ่งถือว่าเป็นของสะสมสำหรับผู้ใหญ่ โดยมีราคาในต่างประเทศ อยู่ที่ประมาณ 26,000 บาท.. 
----------------------
สัมผัสเทคโนโลยีรูปแบบใหม่จากสตาร์ตอัปไทย
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-